ผมมีอะไรกับแฟนวันที่ 22 เดือนธันวาคมครับ ละผมให้ทานยาคุมฉุกเฉินหลังมี เพศสัมพันอะครับ แตกนอกอะครับ ละผมให้ทานหลังมีเพศสัมพันก่อน 40 นาทีครับ ละวันที่ 28 ประจำเดือนหรือผลข้างเคียงยาอะครับมา ถึงวันที่ 30 แล้วหาย ไป พอเดือนมากราคมอะคับ มีเลือดออกวันที่ 10 เดือนมกราคมอะครับ จะท้อเปล่าหรอครับหรือ เป็นผลข้างเคียงยาหรอครับหรืออะไร ตอบผมหน่อยนะครับผมกุ้มใจมากๆอะครับ
สวัสดีค่ะ การที่มีเพศสัมพันธ์ที่ไม่ได้ป้องกัน (Unprotected sex) เช่น การใช้ยาคุมกำเนิด ยาฝัง ยาฉีด หรือถุงยางอนามัยมาก่อนล่วงหน้า เเละการที่ใช้วิธีการหลั่งนอก (Coitus interuptus) ถือว่าเป็นวิธีที่อาจเกิดการตั้งครรภ์ได้ค่อนข้างสูงค่ะดังนั้น การที่ใช้ยาคุมฉุกเฉิน (Emergency contraception)ยาคุมฉุกเฉินจะถือว่าเป็นอีกทางเลือกหนึ่งเพื่อป้องกันการตั้งครรภ์ค่ะ ถ้าทานอย่างถูกต้อง คือ ถ้ารูปแบบแผง ที่มี 2 เม็ด ซึ่งเม็ดยาจะมียาฮอร์โมนโปรเจสเตอโรน 0.75 มิลลิกรัม 2 เม็ด เพื่อประสิทธิภาพในการป้องกันการตั้งครรภ์สูงสุด ควรรับประทานเม็ดแรกภายใน 72 ชั่วโมงก่อน แล้วรับประทานอีกเม็ดถัดมาในอีก 12 ชั่วโมง หรือบางยี่ห้ออาจเป็นตัวยาฮอร์โมนโปรเจสเตอโรน 1.5 มิลลิกรัมใน 1 เม็ด ซึ่งสามารถรับประทานได้ 1 เม็ด ค่ะ ภายหลังจากที่มีเพศสัมพันธ์ 72 ชั่วโมงซึ่ง ถ้ารับประทานยาที่ถูกต้องตามนี้ ประสิทธิภาพตามการศึกษาก็ถือว่ายังไม่ได้ 100% ค่ะดังนั้นการรับประทานยาฮอร์โมนที่ปริมาณสูงเช่นนี้ สามารถส่งผลกระทบต่อร่างกายได้ค่ะ เช่น เลือดออกกระปริบกระปรอย ประจำเดือนคลาดเคลื่อน หรือคลื่นไส้อาเจียน แต่การที่จะมั่นใจว่าไม่มีการตั้งครร์ อาจยังต้องสังเกตรอบประจำเดือนค่ะ ที่ไม่ใช่เป็นเเค่เพียงเลือดที่ออกมาเล็กน้อยสีน้ำตาล เเต่จะต้องเป็นเลือดที่มีลักษณะเหมือนรอบเดือนทุกเดือน จำนวนวัน เเละปริมาณเท่าเดิมค่ะ ถึงจะบอกได้ว่าไม่น่าจะมีการตั้งครรภ์เกิดขึ้นค่ะ ทั้งนี้ถ้าประจำเดือนยังไม่มาแนะนำให้ตรวจปัสสาวะเพื่อดูการตั้งครรภ์ร่วมด้วยโดยอาจตรวจได้ 4-6 สัปดาห์ภายหลังจากที่มีเพศสัมพันธ์ค่ะ